30મી ઓગસ્ટે સવારે બાઈક ઉપર બેસી ધર્મિષ્ઠાબેન શિશિરભાઈ ટંડેલ (33) પ્રસુતિ માટે આનંદ હોસ્પિટલમાં દાખલ થયા હતા. નોર્મલ ડિલિવરી અંગે ડોકટર સાથે ચર્ચા કરાયા બાદ તેમને દાખલ કરાયા હતા પરંતુ સાંજે અચાનક જ ધર્મિષ્ઠબેનની તબિયત લથડી હતી. તેમને ખેંચ આવતા નવમાસનું છોકરાનું પેટમાં જ મોત નીપજ્યું હતું. ધર્મિષ્ઠાબેનને વધુ સારવાર અર્થે પતિ શિશિર ટંડેલ અને હોસ્પિટલના ડો. પ્રિયંકભાઈ ગાંધી સાથે એમ્બ્યુલન્સમાં વેન્ટીલેટર ઉપર તાત્કાલિક નજીકની ઓરેંજ હોસ્પિટલમાં દાખલ કરાયા હતા પરંતુ રાત્રે 8.30 કલાકની આસપાસ સારવાર દરમિયાન ધર્મિષ્ઠાબેનનું મોત નીપજ્યું હતું. અચાનક જ ધર્મિષ્ઠાબેનના મૃત્યુ થતાં ટંડેલ પરિવાર માટે આ ઘટના આઘાતજનક બની રહી હતી.